**DV-796-7/2018. ikt.sz.**

# JEGYZŐKÖNYV

**Készült:** A Dévaványai Roma Nemzetiségi Önkormányzat Képviselő-testületének 2018. szeptember 26-án megtartott nyílt ülésén Dévaványa, Hősök tere 1. szám alatt a Városháza
4-es számú helyiségében.

**Jelen vannak:** Kovács Attila Tamás a DRNÖ elnöke

 Farkasné Sipos Ágnes Mária a DRNÖ elnökhelyettese

**Tanácskozási joggal jelen van:**  Czene Boglárka jegyző

**Meghívottak:** Szarka Andrea aljegyző

Faragóné Barz Krisztina gazdálkodási irodavezető

Dékányné Szalai Katalin nemzetiségi ügyek koordinátora

**Jegyzőkönyvvezető:** Fülemenné Nagy Katalin ügykezelő

**Kovács Attila Tamás** a DRNÖ elnöke – köszönti a megjelenteket, az ülést megnyitja.
A DRNÖ elnöke javaslatot tesz a meghívó szerinti napirendi pontok megtárgyalására, ismerteti azokat:

1. Dévaványa Város Önkormányzat 2018. évi költségvetésének 2. módosításáról szóló tájékoztató megtárgyalása és véleményezése.

**Előadó:** Faragóné Barz Krisztina gazdálkodási irodavezető

1. Dévaványa Város Önkormányzat 2018. évi gazdálkodásának féléves helyzetéről szóló tájékoztató megtárgyalása és véleményezése.

**Előadó:** Faragóné Barz Krisztina gazdálkodási irodavezető

1. A Dévaványai Roma Nemzetiségi Önkormányzat elnökének tiszteletdíj módosítása 2018. október 1-től 2018. november 30-ig.

**Előadó:** Szűcs Mariann főkönyvelő

1. Bejelentések

A DRNÖ elnöke kérdésként teszi fel a testület tagjai felé, hogy indítványozzák-e egyéb önálló napirendi pont megtárgyalását?

Megállapítja, hogy a képviselők nem indítványoznak egyéb önálló napirendi pontot.

Kéri a képviselő-testület tagjait, aki egyetért a napirendi javaslattal, az kézfelnyújtással jelezze.

A szavazást követően megállapítja, hogy a testület egyhangúlag, 2 igen szavazattal, ellenszavazat és tartózkodás nélkül a következő határozatot hozza:

**HATÁROZAT**

**42/2018.(IX.26.) DRNÖ Kt.hat.**

A Dévaványai Roma Nemzetiségi Önkormányzat Képviselő-testülete a 2018. szeptember 26-ai ülés napirendjét az alábbiak szerint fogadja el:

1. Dévaványa Város Önkormányzat 2018. évi költségvetésének 2. módosításáról szóló tájékoztató megtárgyalása és véleményezése.

**Előadó:** Faragóné Barz Krisztina gazdálkodási irodavezető

1. Dévaványa Város Önkormányzat 2018. évi gazdálkodásának féléves helyzetéről szóló tájékoztató megtárgyalása és véleményezése.

**Előadó:** Faragóné Barz Krisztina gazdálkodási irodavezető

1. A Dévaványai Roma Nemzetiségi Önkormányzat elnökének tiszteletdíj módosítása 2018. október 1-től 2018. november 30-ig.

**Előadó:** Szűcs Mariann főkönyvelő

1. Bejelentések

**Kovács Attila Tamás** a DRNÖ elnöke – elmondja, hogy a nemzetiségek jogairól szóló 2011. évi CLXXIX. törvény 95. § (3) bekezdése alapján a képviselő-testületnek a képviselők közül jegyzőkönyv hitelesítőt kell kijelölni, aki az elnökkel együtt a jegyzőkönyvet aláírja.

Farkasné Sipos Ágnes Máriát javasolja jegyzőkönyv hitelesítőnek, aki ennek a feladatnak eleget tud tenni.

Megkérdezi Farkasné Sipos Ágnes Máriát, hogy elfogadja-e a megbízatást?

**Farkasné Sipos Ágnes Mária** nemzetiségi önkormányzati képviselő – megköszöni a bizalmat és elfogadja a megbízatást.

**Kovács Attila Tamás** a DRNÖ elnöke – szavazásra kéri a képviselő-testület tagjait.

Aki egyetért nemzetiségi önkormányzati képviselő megbízásával kéri, az kézfelnyújtással jelezze.

A szavazást követően megállapítja, hogy a testület egyhangúlag, 2 igen szavazattal, ellenszavazat és tartózkodás nélkül a következő határozatot hozza:

**HATÁROZAT**

**43/2018.(IX.26.) DRNÖ Kt.hat.**

A Dévaványai Roma Nemzetiségi Önkormányzat Képviselő-testülete Farkasné Sipos Ágnes Mária nemzetiségi önkormányzati képviselőt a testületi ülésről készült jegyzőkönyv hitelesítőjének jelöli ki.

**Felelős:**  **Kovács Attila Tamás a DRNÖ elnöke**

**Határidő: azonnal**

**1. Napirendi pont**

**Kovács Attila Tamás** a DRNÖ elnöke – rátér az első napirendi pont megtárgyalására, amely Dévaványa Város Önkormányzat 2018. évi költségvetésének 2. módosításáról szóló tájékoztató megtárgyalása és véleményezése.

Az elnök megadja a szót Faragóné Barz Krisztina gazdálkodási irodavezető részére.

**Faragóné Barz Krisztina** gazdálkodási irodavezető – köszönti az ülésen megjelenteket.

Elmondja, hogy Dévaványa Város Önkormányzat Képviselő-testülete a 2018. évről szóló költségvetését az 1/2018.(I.26.) önkormányzati rendeletével fogadta el. A költségvetés főösszege bevétellel kiadással, egyezően 2.550.848.000,- Ft volt.

Jelen előterjesztésben a költségvetés 2. módosítására tesznek javaslatot a június 30-ai állapotnak megfelelően. Jogszabályi előírás van arra, hogy negyedévente, az első negyedév kivételével szükséges módosítani a költségvetési rendeletet. 688.630.000,- Ft növekedést terjesztenek a testület elé, amelyet legfőképpen pályázati támogatások indokolják.

A kiadási oldalon könyvelés helyesbítése miatt történt módosítás. A közös hivatal maradványa a dologi kiadásokra lett engedélyezve, de a beruházások közzé lett könyvelve, amelynek a helyesbítését most teszik meg.

A javaslat elfogadásával a 2018. évi költségvetési rendelet főösszege 3.529.890.000,- Ft-ról 4.218.520.000,- Ft-ra módosul.

A módosítási javaslatot számszerűsítve az előterjesztés mellékletéhez csatolt bevételi és kiadási táblázatok mutatják.

Röviden ennyiben kívánta tájékoztatni a jelenlévőket.

**Kovács Attila Tamás** a DRNÖ elnöke – megköszöni Faragóné Barz Krisztina gazdálkodási irodavezetőnek az elmondottakat.

Megkérdezi, hogy a napirend kapcsán kíván-e valaki hozzászólni?

Megállapítja, hogy hozzászólás nem hangzott el.

A DRNÖ elnöke szavazásra kéri a képviselő-testület tagjait.

Aki egyetért a határozati javaslatban foglaltakkal – amelyet felolvas a jelenlévők számára – kéri, az kézfelnyújtással jelezze.

A szavazást követően megállapítja, hogy a testület egyhangúlag, 2 igen szavazattal, ellenszavazat és tartózkodás nélkül a következő határozatot hozza:

**HATÁROZAT**

**44/2018.(IX.26.) DRNÖ Kt.hat.**

A Dévaványai Roma Nemzetiségi Önkormányzat Képviselő-testülete javasolja elfogadásra Dévaványa Város Önkormányzat Képviselő-testülete felé a Dévaványa Város Önkormányzat 2018. évi költségvetési rendeletének

3.529.890.000,- Ft-ról

 4.218.520.000,- Ft-ra történő módosítását.

 **Felelős: Kovács Attila Tamás a DRNÖ elnöke**

 **Határidő: -**

**2. Napirendi pont**

**Kovács Attila Tamás** a DRNÖ elnöke – rátér a második napirendi pont megtárgyalására, amely Dévaványa Város Önkormányzat gazdálkodásának első féléves helyzetéről szóló tájékoztató megvitatása.

Az elnök megadja a szót Faragóné Barz Krisztina gazdálkodási irodavezető részére.

**Faragóné Barz Krisztina** gazdálkodási irodavezető – elmondja, hogy az önkormányzat 2018. évi költségvetését a Képviselő-testület az 1/2018.(I.26.) számú rendelettel fogadta el, 1.339.348.000,- Ft költségvetési bevétellel, 2.550.848.000,- Ft költségvetési kiadással, 1.211.500.000,- Ft költségvetési egyenleggel.

A teljesítés a költségvetés 2. módosításának előirányzataihoz lett viszonyítva.

A módosított előirányzat bevétellel, kiadással egyezően 4.218.520.000,- Ft.

A növekedés jelentős részét képezi a 2017. évről képződött maradvány, melynek összege 1.623.046.000,- Ft, amelyből 1.211.500.000,- Ft beépítésre került az eredeti költségvetésbe. Ezen kívül nagyobb tétel a közfoglalkoztatáshoz kapcsolódó bevétel és kiadás, valamint a pályázati támogatások.

A tájékoztatóban szereplő adatok a 2018. június 30-ig pénzügyileg teljesült tételeket tartalmazzák. Az előirányzat időarányostól való eltérését igyekezett indokolni.

A bevételek és a kiadások alakulását az előterjesztéshez csatolt táblázatokban részletes láthatják.

Tehát a 2018. évi költségvetésének első féléves teljesítése a következőképpen alakul:

A teljesített bevétel: 3.175.788.000,- Ft.

A teljesített kiadás: 981.815.000,- Ft.

Elmondja, hogy a bevételek időarányosan teljesültek, míg a kiadások időarányos alatt vannak, amely a beruházási kiadásokkal indokolható. A támogatásokat már megkapták, de a beruházások még nem kezdődtek el.

Röviden ennyit kívánt elmondani a jelenlévők számára.

**Kovács Attila Tamás** a DRNÖ elnöke – megköszöni Faragóné Barz Krisztina gazdálkodási irodavezetőnek az elmondottakat.

Megkérdezi, hogy a napirend kapcsán kíván-e valaki hozzászólni?

Megállapítja, hogy hozzászólás nem hangzott el.

A DRNÖ elnöke szavazásra kéri a képviselő-testület tagjait.

Aki egyetért a határozati javaslatban foglaltakkal – amelyet felolvas a jelenlévők számára – kéri, az kézfelnyújtással jelezze.

A szavazást követően megállapítja, hogy a testület egyhangúlag, 2 igen szavazattal, ellenszavazat és tartózkodás nélkül a következő határozatot hozza:

**HATÁROZAT**

**45/2018.(IX.26.) DRNÖ Kt.hat.**

A Dévaványai Roma Nemzetiségi Önkormányzat Képviselő-testülete elfogadásra javasolja Dévaványa Város Önkormányzat Képviselő-testületének 2018. évi költségvetésének első féléves teljesítéséről szóló beszámolóját

3.175.788.000,- Ft teljesített bevétellel

 981.815.000,- Ft teljesített kiadással.

 **Felelős: Kovács Attila Tamás a DRNÖ elnöke**

 **Határidő: -**

(Az önkormányzat 2018. évi költségvetésének első féléves teljesítéséről szóló tájékoztató a jegyzőkönyv mellékletét képezi.)

**3. Napirendi pont**

**Kovács Attila Tamás** a DRNÖ elnöke – rátér a harmadik napirendi pont megtárgyalására, amely tiszteletdíj módosításával kapcsolatos.

Az elnök megadja a szót Szűcs Mariann főkönyvelő részére.

**Szűcs Mariann** főkönyvelő – elmondja, hogyMagyarország 2018. évi központi költségvetéséről szóló 2017. évi C. törvény 9. sz. melléklete alapján az Emberi Erőforrások Támogatáskezelő a 2018. január 29-én kiadott ENTO/95/2018. támogatói okiratában 782.000,- Ft összegű működési támogatást nyújtott a Dévaványai Roma Nemzetiségi Önkormányzat részére a 2018. évi működési költségekre.

A nemzetiségi célú támogatások igénybevételének, felhasználásának és elszámolásának részletszabályairól szóló 11/2018.(III.14.) EMMI rendelet 1. §-a értelmében a Kvtv. mellékletének I. pont 1. alpontja szerinti előirányzat erejéig, az abban rögzített szabályok alapján a helyi nemzetiségi önkormányzatok a Kvtv. szerinti fajlagos összegen felül további működési támogatásra jogosultak.

A Támogató által 2018. május 16. napján kiadott ENTO/7958/2018. sz. támogatói okirat I. számú módosítása alapján az Önkormányzat további 182.600,- Ft működési támogatásban részesül.

A támogatási összeg két részletben került kifizetésre 2018. január 30-ig (391.000,- Ft), valamint 2018. június 30-ig (573.600,- Ft).

A nemzetiségi önkormányzat 2019. január 31-ig köteles elszámolni a támogatási összeggel, a támogatói okiratban foglaltak szerint.

A támogatás 2018. január 1-je és december 31-e között használható fel az alábbi célokra:

* A nemzetiségi önkormányzatok tevékenységével közvetlenül összefüggő az együttműködési megállapodás alapján Dévaványa Város Önkormányzata által biztosított működési feltételeken túli működéshez kapcsolódó költségek fedezésére,
* valamint a Melléklet I.2 pontja szerinti nemzetiségi feladatok ellátásának finanszírozására.

Tekintettel arra, hogy Dévaványa Város Önkormányzata minden szükséges tárgyi és infrastrukturális feltételt biztosít a Dévaványai Roma Nemzetiségi Önkormányzat részére, így a fajlagos összegen felüli további működési támogatásból (182.600,- Ft) lehetőség van az elnök tiszteletdíjának megemelésére.

A főkönyvelő ismerteti a jelenlévőkkel a nemzetiségek jogairól szóló 2011. évi CLXXIX. törvény 109. § szakaszát, amely a tiszteletdíj megállapításáról rendelkezik.

A jogszabályi hivatkozások számszaki meghatározása az alábbiak szerint alakul:

* elnök tiszteletdíja: legfeljebb 77.300,- Ft lehet,
* elnökhelyettes tiszteletdíja: nem érheti el az elnök részére megállapított összeget, azaz 77.300,- Ft alatti kell, hogy legyen.

Az Njtv. meghatározza az elnöki tiszteletdíj maximális összegét, a konkrét összeget a képviselő-testület állapítja meg saját költségvetése terhére. A tiszteletdíj megállapítása során törvényi követelmény annak figyelembe vétele, hogy a megállapított tiszteletdíj nem veszélyeztetheti a nemzetiségi közfeladat-ellátást.

A Dévaványai Roma Nemzetiségi Önkormányzat Képviselő-testülete a 12/2018.(II.14.) DRNÖ Kt. határozatával döntött a nemzetiségi önkormányzati képviselők tiszteletdíjáról, majd a 38/2018.(VIII.1.) DRNÖ Kt. határozatával döntött annak módosításáról.

A havi rendszerességgel megállapított tiszteletdíj 2018. február 1. napjától 2018. november 30. napjáig került elfogadásra az elnök részére 30.000,- Ft összegben, az elnökhelyettes részére pedig 20.000,- Ft összegben. A Dévaványai Roma Nemzetiségi Önkormányzat Képviselő-testülete az elnöki tiszteletdíjat 2018. július hónaptól kezdődően 2018. november 30. napjáig 30.000,- Ft-ról 42.000,- Ft-ra változtatta, az elnökhelyettes tiszteletdíjának változatlanul hagyásával.

Az előterjesztésben a fajlagos összegen felüli további működési támogatásból a tiszteletdíjakról való döntéshozatal tekintetében az elnök havi tiszteletdíja kerül módosításra oly módon, hogy 2018. október 1. napjától 2018. november 30. napjáig 42.000,- Ft-ról 67.600,- Ft-ra emelkedne, az elnökhelyettes tiszteletdíjának összege nem változna.

A tiszteletdíj éves költségvonzata az alábbiak szerint alakul:

* Elnök: 5 hó x 30.000,- Ft = 150.000,- Ft tiszteletdíj

 3 hó x 42.000,- Ft = 126.000,- Ft tiszteletdíj

 2 hó x 67.600,- Ft = 135.200,- Ft tiszteletdíj

 150.000,- + 126.000,- + 135.200,- = 411.200,- Ft x 1,195 = 491.384,- Ft tiszteletdíj és szochó.

* Elnökhelyettes: 10 hó x 20.000,- Ft = 200.000,- Ft tiszteletdíj

 200.000,- Ft x 1,195 = 239.000,- Ft tiszteletdíj és szochó.

A Dévaványai Roma Nemzetiségi Önkormányzat 2018. évi működési támogatása
964.600,- Ft, amelyből mindösszesen 730.384,- Ft lenne tiszteletdíjra fordítva.

**Kovács Attila Tamás** a DRNÖ elnöke – megköszöni Szűcs Mariann főkönyvelőnek az elmondottakat.

Megkérdezi, hogy a napirend kapcsán kíván-e valaki hozzászólni?

Megállapítja, hogy hozzászólás nem hangzott el.

A DRNÖ elnöke szavazásra kéri a képviselő-testület tagjait.

Aki egyetért a határozati javaslatban foglaltakkal – amelyet felolvas a jelenlévők számára – kéri, az kézfelnyújtással jelezze.

A szavazást követően megállapítja, hogy a testület egyhangúlag, 2 igen szavazattal, ellenszavazat és tartózkodás nélkül a következő határozatot hozza:

**HATÁROZAT**

**46/2018.(IX.26.) DRNÖ Kt.hat.**

A Dévaványai Roma Nemzetiségi Önkormányzat Képviselő-testülete a nemzetiségi önkormányzat költségvetése terhére, a nemzetiségi közfeladat-ellátás veszélyeztetése nélkül, 2018. október 1. napjától 2018. november 30. napjáig terjedő időszakra az elnök részére bruttó 67.600,- Ft/hó összegű tiszteletdíjat állapít meg.

 A Képviselő-testület felkéri a jegyzőt, hogy a tiszteletdíj módosításának összegét a nemzetiségi önkormányzat 2018. évi költségvetésébe építse be, valamint intézkedjen annak havi számfejtéséről is.

**Felelősök: Kovács Attila a DRNÖ elnöke**

 **Czene Boglárka jegyző**

**Határidő: azonnal**

**4. Napirendi pont**

**Kovács Attila Tamás** a DRNÖ elnöke – rátér a negyedik napirendi pont megtárgyalására.

Tájékoztatja a jelenlévőket arról, hogy 2018. augusztus 4-én szombaton a Nagycsaládosok Dévaványai Egyesületével együttműködve Családi Napot tartottak a helyi Strandfürdőben. A rendezvény 10 órakor kezdődött, az időjárás is kedvező volt.

A délelőtt folyamán megérkeztek a Szarvasi Roma Hagyományőrző Csoport tagjai, fellépésük 11 óra 45 perckor kezdődött. A roma táncbemutató nagy sikert aratott az összegyűlt emberek körében.

Az elnök elmondja, hogy az ebédet követően 13 órától tartottak a romológiát, beszélgettek a gyerekekkel és a felnőttekkel a régi hagyományokról. Dévaványán is vannak olyan családok, akik a mai napig tartják a roma hagyományokat, annak megfelelően élik minden napjaikat. Elmondja azt is, hogy megkezdték a roma nyelv oktatását, az első órán nagyon sok érdeklődő vett részt, amin az elnök maga is meglepődött. A nyelvoktatását tovább folytatják, heti két alkalommal. Ezt követően szabad program következett a résztvevők számára, akik élvezhették a strand által és a Nagycsaládosok Dévaványai Egyesülete által kínált programokat, lehetőségeket.

A röviden ennyiben kívánta tájékoztatni az ülésen megjelenteket.

A DRNÖ elnöke megkérdezi a jelenlévőket, van-e még valakinek bejelentése, hozzászólása?

Megállapítja, hogy bejelentés a résztvevők részéről nem hangzik el.

Az elnök megköszöni a megjelenést, az ülést 1025 órakor bezárja.

- Kelt, mint az első oldalon -

Kovács Attila Tamás

 a DRNÖ elnöke

**Jegyzőkönyv hitelesítő:**

 Farkasné Sipos Ágnes Mária

 a DRNÖ elnökhelyettese